Diari Oficial de la Generalitat Valenciana


Sumari del DOGV 8069, del 23-06-2017 (2017/4840)

Resolució de 23 de maig de 2017, del sotssecretari, per la qual s'estima el recurs de reposició interposat contra la licitació número CNMY16/0303/92, redacció del projecte de construcció de col·lector de pluvials a Catadau, i es desisteix del procediment de contractació.
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8069

Data del DOGV
:   23-06-2017

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2017/4840


Data del document
:   23-05-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * contracte de serveis

Resolució de 23 de maig de 2017, del sotssecretari, per la qual s'estima el recurs de reposició interposat contra la licitació número CNMY16/0303/92, redacció del projecte de construcció de col·lector de pluvials a Catadau, i es desisteix del procediment de contractació. [2017/4840]  
Vist el recurs de reposició interposat per José Miguel Muñoz Veiga, en nom i representació del Col·legi Oficial d'Enginyers Industrials de la Comunitat Valenciana, contra la publicació de la licitació de l'expedient de contractació CNMY16/0303/92, Redacció del projecte de construcció de col·lector de pluvials a Catadau (València), en el DOGV número 7900 de 20.10.2016, acordada per Resolució de 27 de setembre de 2016, del sotssecretari, en virtut de delegació atorgada per Resolució de 27 de juliol de 2015, de la consellera d'Agricultura, Medi Ambient, Canvi Climàtic i Desenvolupament Rural, a què corresponen els següents  
  
  
Antecedents de fet  
Primer. Per Resolució de 3 de juny de 2016, del director general de l'Aigua, s'inicia expedient de tramitació ordinària per a la contractació de la redacció del projecte de construcció de col·lector de pluvials a Catadau (València).  
Segon. Mitjançant una Resolució de 27 de setembre de 2016, del sotssecretari d'aquesta conselleria s'autoritza la contractació del servei abans indicat per import de 23.595,00 euros i s'aprova la seua contractació per mitjà de procediment obert, oferta econòmicament més avantatjosa, criteri preu, i es procedeix a l'anunci de licitació en el DOGV de 20 d'octubre de 2016. La data de venciment de la presentació d'ofertes és el dia 14 de novembre de 2016.  
Tercer. Iniciat el termini de licitació, una vegada realitzada l'obertura d'ofertes i abans d'efectuar-se la valoració de les proposicions econòmiques dels licitadors, el Col·legi Oficial d'Enginyers Industrials de la Comunitat Valenciana interposa el 17 de novembre de 2016 recurs de reposició, contra les bases de la licitació de l'expedient número CNMY16/0303/92, Redacció del projecte de construcció de col·lector de pluvials a Catadau (València), publicades en el DOGV el 20 d'octubre de 2016 i en concret contra l'apartat 6 del quadro de característiques, al considerar que les dites bases infringeixen el que estableix la Llei de contractes del sector públic.  
Quart. En el recurs de reposició la part interessada es basa substancialment en les al·legacions següents:  
Els treballs més rellevants del projecte, tal com es reflecteix en la determinació del preu que figura en l'apartat 2 del quadre de característiques, poden ser exercits per enginyers industrials, ja que aquests tenen la titulació habilitant per a exercir els dits treballs. No obstant això, en l'apartat 6 del quadre de característiques, es determina com a criteri de selecció tècnica «la titulació exigible al responsable de l'execució del contracte ha de ser la d'enginyer de camins, canals i ports». Així doncs, la Conselleria considera, de forma exclusiva i excloent, que els enginyers de camins, canals i ports són els únics competents per a l'execució del contracte que es licita, la qual cosa suposa una clara vulneració dels principis de concurrència, igualtat i no discriminació per als enginyers industrials.  
Sol·licita la suspensió cautelar dels actes impugnats amb fonament en el perjuí que poguera causar al col·lectiu d'enginyers industrials i professionals d'altres titulacions igualment competents.  
  
Cinqué. Amb data 2 de maig de 2017, la Direcció General de l'Aigua proposa l'estimació del recurs plantejat i el desistiment del procediment per a la contractació de l'esmentat servei, atés que s'ha incorregut en un defecte jurídic no esmenable en els plecs del contracte que implica una restricció de la competència.  
Sisé. Durant la tramitació de l'expedient, ordena davant del Tribunal Superior de Justícia de la Comunitat Valenciana Sala Contenciosa Administrativa, secció 5, per mitjà d'ofici de 20 d'abril de 2016, la remissió a aqueix jutjat del present expedient administratiu.  
Als antecedents de fets són aplicables els següents  
  
Fonaments de dret  
Primer. El present recurs ha sigut interposat dins del termini legalment establit per persona legitimada, i és competent per al seu coneixement i resolució la consellera d'Agricultura, Medi Ambient, Canvi Climàtic i Desenvolupament Rural, d'acord amb el que disposen els articles 123.1 de la Llei 39/2015, d'1 d'octubre, del procediment administratiu comú de les administracions públiques.  
Segon. L'article 112.1 de la Llei 39/2015, d'1 d'octubre, del procediment administratiu comú de les administracions públiques (LPACAP), permet la interposició de recurs contra resolucions i actes de tràmit si aquests decideixen directament o indirectament el fons de l'assumpte, determinen la impossibilitat de continuar el procediment o produeixen indefensió o perjuí irreparable a drets o interessos legítims.  
  
Tercer. Els actes administratius que posen fi a la via administrativa podran ser objecte de recurs potestativament en reposició davant del mateix òrgan que els haguera dictat, segons l'article 123.1 de la LPACAP.  
Quart. L'article 118.1 de la LPACAP faculta a prescindir del tràmit d'audiència en la resolució dels recursos quan no consten altres fets o documents que els aportats en l'expedient originari, com succeeix en el present cas.  
Cinqué. L'article 155.2 del Reial decret legislatiu 3/2011, de 14 de novembre, pel qual s'aprova el text refós de la Llei de contractes del sector públic (TRLCSP), assenyala que el desistiment del procediment només podrà acordar-se per l'òrgan de contractació abans de l'adjudicació.  
Sisé. El desistiment del procediment haurà d'estar fonamentat en una infracció no esmenable de les normes de preparació del contracte o de les reguladores del procediment d'adjudicació, i s'haurà de justificar en l'expedient la concurrència de la causa. El desistiment no impedirà la iniciació immediata d'un nou procediment de licitació, tot això de conformitat amb l'article155.4 del TRLCSP.  
  
En virtut d'allò que s'ha exposat, i fent ús de les facultats conferides, resolc:  
  
Estimar el recurs de reposició interposat per José Miguel Muñoz Veiga, en nom i representació del Col·legi Oficial d'Enginyers Industrials de la Comunitat Valenciana, contra la Resolució de 27 de setembre de 2016, del sotssecretari, actuant per delegació de la consellera, dictada en l'expedient CNMY16/0303/92, Redacció del projecte de construcció de col·lector de pluvials a Catadau (València), amb el contingut següent:  
  
- Acordar el desistiment a l'adjudicació del contracte de redacció del projecte de construcció de col·lector de pluvials a Catadau (València), en observar-se una infracció no esmenable de les normes de preparació d'aquest.  
- Ordenar la publicació d'aquesta resolució en el perfil del contractant i en el DOGV i simultàniament que es notifique als licitadors, de conformitat amb el que disposa l'article 155.1 del TRLCSP  
- Anul·lar la retenció de crèdit efectuada, per import de 23.595,00 euros, a càrrec de l'aplicació pressupostària 08.5956.135.91.3  
  
Contra la present resolució, que posa fi a la via administrativa, es podrà interposar un recurs contenciós administratiu, en el termini de dos mesos, comptadors des de l'endemà de la notificació, davant dels òrgans competents de la jurisdicció contenciosa administrativa, d'acord amb l'article 46.1 de la Llei reguladora de la jurisdicció contenciosa administrativa, tot això sense perjuí de la interposició de qualsevol altre tipus de recurs que es jutge convenient.  
  
València, 23 de maig de 2017.- El sotssecretari: José Moratal Sastre.